شەفەق نیوز/ خانمە باڵوێز نەرویج لەلای
عراق، لە دیدار سەرکردەی کورد مەسعود بارزانی، ئمڕوو چوارشەممە، باس لە ئارازوو وڵاتەکەی
کرد ئەرا گەشەداین پەیوەندیەگان لەناوبەین وڵاتەگەی و هەرێم کوردستان و زیایکردن هەماهەنگی
لەناوبەینیان.
بەیاننامەیگ لە بارەگای بارزانی رەسیە
ئاژانس شەفەق نیوز وت: بارزانی لە سەیرانگەی سەڵاحەدین لە هەولێر پێشوازی  لە ئەلیزەر باڵوێز نەرویج لەلای عراق کرد، و
گواستنەوەی راگان لەباوەت رەوشە سیاسیەگان ودویاتریان نووەوبویەگان لە عراق کردن.
باڵوێز نەرویج باس لە دڵگرانی خوەی لە
رووداو پەلامارەگە لەبان بارەگای پارت دیموکرات کوردستان لەبەغداد کرد، وهەمیش باس
لە رێزگردنی ئەرا قوربانیەیل هێزەیل پێشمەرگەی کوردستانی لە جەنگ دژوە داعش کرد، و
پیرۆزبایی لە رێککەفتن گونجانن رەوشەگان  لەناوبەین
هەرێم کوردستان وحکومەت فیدڕاڵی، و وەگام خاسیگ دانادەی.
بەیاننامەگە وتیش؛ باڵوێز نەرویج راگەیان وڵاتەگەی
بەشیگە لە هاوپەیمان ناودەوڵەتی دژوە داعش، و خاوەن دەوریگ بوی لە راهێنان و
تواناکردن هێزەیل پێشمەرگە، ودووپاتکرد لە ئارازوو وڵاتەگەی ئەرا بتەوکردن هەماهەنگی
لەناوبەین وڵاتەگەی و هەرێم کوردستان.
بەیاننامەگە ئاماژەدا ک بارزانی لەلای خوەییش
باس لە سوپاس ئەرا دەور نەرویج کرد لە هاوپەیمان ناودەوڵەتی لە جەنگ دژوە داعش، وپێشوازی
کرد لە بتەوکردن پەیوەندیەگان لەناوبەین هەردووگلا، و دیاریکرد ک لەباوەت پەیوەندیەگان
لەناوبەین هەولێر و بەغداد، بارزانی دیاریکرد ک پەیوەندیەگان وەڕی خاسیگ چن و دەرفەت
ئەرا چارەسەرکەردن گرفتەگان هەس.
بەیاننامەگە وتیش؛ هەڵبژاردن هاتگ لە عراق و
هەڕەشەیل تیرۆر و رەوشە ئەمنیەگان لە عراق و رووداو ئاوای فەرحانیە تەوەرەیل چەوپیکەفتنەگە
بوین.
